‘લો ! આટલી સરળ વાત ! એટલા માટે કે મારા પરિવારને મારી જરૂર છે. બાળકોને મારે પૂરતો સમય આપવો છે અને તેઓને શિક્ષણ સાથે કેળવણી આપવી છે. મને આર્થિક કોઈ મુશ્કેલી નથી પછી હું શા માટે જોબ કરું ? આમેય જોબ કરીને બમણી કમાણી કરીએ એટલે મોંઘી વસ્તુઓ લાવવાનું મન થાય એટલે સરવાળે ખરચા તો એટલા વધે જ. એના કરતાં ઓછી જરૂરિયાતોમાં આપણે સંતોષથી જીવી શકીએ એના જેવું રૂડું શું ?’ રેખાબેનની વાણીમાં આત્મીયતા વર્તાતી હતી.